CELEX: 62007CJ0554
Valsts pienākumu neizpilde
Pievienotās vērtības nodoklis
Direktīva 2006/112/EK
2., 9. un 13. pants
Saimnieciskā darbība, ko veic valsts, vietējās pārvaldes iestādes un citi publisko tiesību subjekti
Atbrīvojums

Valsts pienākumu neizpilde – Padomes 2006. gada 28. novembra Direktīvas 2006/112/EK par kopējo pievienotās vērtības nodokļa
sistēmu (OV L 347, 1. lpp.) 13. panta nepareiza transponēšana – Valsts, vietējo pārvaldes iestāžu un citu publisko tiesību
subjektu veiktās saimnieciskās darbības atbrīvošana no nodokļa
Rezolutīvā daļa:
1)
valsts tiesiskajā regulējumā neparedzot vispārīgu normu, saskaņā ar kuru ar pievienotās vērtības nodokli ir apliekama saimnieciskā
darbība, ko veic publisko tiesību subjekti, kad tie darbojas citā, nevis publisko tiesību subjektu, statusā,
valsts tiesiskajā regulējumā neparedzot nedz vispārīgu normu, saskaņā ar kuru ar pievienotās vērtības nodokli ir apliekama
saimnieciskā darbība, ko veic publisko tiesību subjekti, kad tie darbojas publisko tiesību subjektu statusā, ja to neaplikšana
ar nodokli var radīt nozīmīgus konkurences traucējumus, nedz arī kritērijus, kas ļautu noteikt finanšu ministra rīcības brīvības
robežas šajā sakarā, un
valsts tiesiskajā regulējumā neparedzot vispārīgu normu, saskaņā ar kuru ar pievienotās vērtības nodokli ir apliekama publisko
tiesību subjektu veiktā saimnieciskā darbība, kas minēta Padomes 2006. gada 28. novembra Direktīvas 2006/112/EK par kopējo
pievienotās vērtības nodokļa sistēmu I pielikumā, ja vien tā nav nenozīmīga apmēra,
Īrija nav izpildījusi šīs direktīvas 2., 9. un 13. pantā paredzētos pienākumus;
2)
Īrija atlīdzina tiesāšanās izdevumus.